
Nr. 4869/AP/ 16.08.2023
SOLICITARE DE OFERTĂ

În vederea achiziţionării prin cumpărare directă, vă solicităm ca până la data de 18.08.2023 inclusiv, să ne transmiteţi oferta de preţ pentru serviciu de transport date (Cod CPV 64210000-1 – Servicii de telefonie şi de transmisie de date) pentru Gimnaziu Universităţii „Alexandru Ioan Cuza” din Iaşi din str. Codrescu, nr. 6, Iași, pentru o perioadă de 4 luni (01.09.2023-31.12.2023).
Autoritatea contractantă își rezervă dreptul de a suplimenta cu până la 3 luni (01.01.2024-31.03.2024) prestarea serviciilor menționate în continuare + 1 lună pentru plată, în conformitate cu prevederile art. 165 alin. (1) din HG 395/2016 (posibilitatea de prelungire a contractului de servicii, prin act adițional, în condițiile art. 221 alin. (1) lit a din Legea 98/ 2016).
Suplimentarea valorică a serviciilor ce fac obiectul prezentei achiziții este condiționată de existența resurselor financiare alocate cu această destinație.

Caracteristici minime ale serviciilor: 

· conexiune de transport date prin fibră optică cu lățime de bandă de min 200 Mbps, bandă garantată, la următoarele adrese:

· Nod A: Iaşi, str. Codrescu, nr. 6 (Gimnaziu UAIC);

· Nod B: Iaşi, bd. Carol I, nr. 11, corp A, sala 168 (data center UAIC).

· SLA – disponibilitate minimă 98%

· router WI-FI inclus


Se vor prezenta toate specificaţiile tehnice în corespondenţă cu caracteristicile tehnice minime precizate în solicitarea de ofertă. Preţul ofertei se va exprima în LEI (fără TVA).
Prestarea serviciilor se va face începând cu 01.09.2023.

Furnizorul va asigura instalarea, montarea, realizarea probelor funcţionale ale echipamentelor livrate şi instruirea personalului beneficiar; echipamentele necesare funcționării serviciilor trebuie livrate împreună cu toate accesoriile necesare funcţionării. Aceste echipamente vor fi preluate în regim de custodie. Eventualul cost cu chiria acestor echipamente va fi inclus în valoarea tarifului lunar (nu se va preciza separat).

Preţul ofertei se va exprima în LEI (fără TVA) şi va rămâne neschimbat pe toată perioada de valabilitate a ofertei. Oferta trebuie să fie valabilă minim 30 de zile.
În conformitate cu prevederile Legii 139/2022, contractantul are obligația de a emite facturi electronice și de a le transmite autorității contractante prin sistemul național privind factura electronică RO e-factura. Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă, din sistemul RO e-factura, dacă recepția este anterioară acestei date;

b) 30 de zile calendaristice de la data recepției dacă factura electronică este disponibilă spre descărcare de către Autoritatea Contractantă din sistemul RO e-factura, la data recepției ori anterior acestei date.
Autoritatea contractantă are obligaţia de a efectua plata lunară către contractant, în baza facturii emisă lunar şi a procesului verbal de recepție a serviciilor.
Criteriul de atribuire: prețul cel mai scăzut.

Prin depunerea ofertei, ofertantul își exprimă implicit acceptul său asupra condițiilor de valabilitate a ofertei, asupra termenului de plată, condițiilor de prestare și facturare.
Vă solicităm să ne transmiteţi oferta prin e-mail la adresa marius.jechel@uaic.ro sau prin fax la nr. 0232.201148.

